诗词查询
宝台蒙绣,瑞兽高三尺。玉殿无风烟自直。迤逦传杯盈绮席。苒苒菲菲,断处凝碧。是龙涎凤髓,恼人情意极。想韩寿、风流应暗识。去似彩云无处觅。惟有多情,袖中留得。
柳絮飞时与君别,南楼把酒看明月。
月似当年离别时,柳絮如君何处飞。
千书百书要相就,思君不见令人瘦。
念君情意只如初,顾我形骸已非旧。
朝来有信渡黄河,雁足击书多纲罗。
城南城北芳草多,月明如此奈愁何。
惆怅晓莺残日梦,梦中长记误随车。
此中情意总堪嗟!大树凌云抗风雪,江南玫瑰簇朝霞,各随缘份到天涯。
诏守江西新定郡,二年抚俗谁相问。
白浪青山绕郡城,卧理烟霞称嘉遯。
帝乡迢迢天一涯,子牟恋阙人不知。
慷慨情怀何企慕,宋璟政事杜牧诗。
六县万家人辑睦,鱼鹽利人茶货足。
公家事简案牍稀,芳草疏篱映空狱。
杨柳湖边观钓鱼,芙蓉池上静看书。
优游天爵浩然性,贵如三入承明庐。
靖节先生来访我,欣然延入皇堂从。
斂襟欲坐先发言,捧出尺书双袖间。
七轴好词同跪授,儒雅礼丰情意厚。
主人识鉴非延陵,金石何烦荣固陋。
且置琼瑶未暇看,高谈如绮有余欢。
黄鹂百啭天欲暮,客去斜阳已半轩。
焚香道院无人到,风花拂几收真诰。
却取文编一一看,南朝体制多渊奥。
两轴七字五字诗,珠贯累累乐府词。
古於禅月画罗汉,丽於范蠡进西施。
议论精微穷理窟,赋咏升高能体物。
一篇序送周子通,飘飘思若翻冥鸿。
自有沧浪高尚志,因人命笔生词锋。
尝闻水国清辉殿,曾事吴王侍文宴。
田园未膀归去来,严子台边知一县。
古人穷则善一身,达则惠泽如阳春。
一邑生灵如受赐,何须兼济方为贵。
金门吏隐能安身,何必弃官为逸人。
桐庐山水幸堪赏,歌诗酬唱且相亲。
安之殊不弃尧夫,亦恐傍人有厚诬。
开叔当初言得罪,希淳在后说无辜。
悄然情意都知旧,划地杯盘又见呼。
始信岁寒心未替,安之殊不弃尧夫。
腊回春近,正日添宫线,香传梅驿。玉律冰壶此际显,天与奇才英识。贯日孤忠,凌云独志,曾展回天力。功名由命,等闲却铩鸾翮。谁信夫子如今,眠云情意稳,风尘机息。邂逅初心得计处,伊水鸥闲波碧。但恐天教,经纶缘在,未遂紫烟客。君王图旧,看公归觐京国。
新年殊未有吟搜,美酒醺人不自由。
多谢主人情意厚,玉舟三度转船头。
春寒沍连冬,春雪深数尺。
千门拥琼瑰,跬步燕越隔。
朝来有情意,淡日透云隙。
殷勤贵公子,访我跨龙脊。
登堂笑不休,为言督诗责。
君尝许我诗,挽仰岁三易。
至今犹未偿,无乃言遂食。
我老苦健忘,百不记六七。
公子诚有意,何吝话畴昔。
昔也君过我,我方事琴历。
尝为阳春弄,次第长短侧。
君乎钟子期,此举不轻掷。
闻之思茫然,彷佛见擘趯。
我有朱丝弦,尘埃久侵蚀。
试烦一再鼓,助我毛颖力。
公子不我拒,抱琴枕双膝。
须臾扣商弦,当春变秋律。
凉风着草木,离离尽成实。
我贫人不知,陋巷家四壁。
何幸空乏中,登此黍与稷。
但恐时令乖,疮痍至生疾。
公子其反是,叩角夹钟激。
不然总四弦,命宫以调适。
坐令景风与庆云,为福为祥遍方国。
折来嗅了依前嗅,重惜清香难久留。
多谢主人情意切,未残仍许客重游。
钗凤摇金,髻螺分翠。铢衣稳束宫腰细。绿柔红小不禁风,海棠无力贪春睡。剪水精神,怯春情意。霓裳一曲当时事。五陵年少本多情,为何特地添憔悴。
阴雨淫淫鬼昼行,南风吹鬓悯馀生。
韩非发愤书徒著,毛遂历阶意未平。
不净尘恨多懊恼,转疑恩怨太分明。
当年情意消难尽,凭仗青蝇身后名。
风生苹末莲香细。新浴晚凉天气。犹自倚朱阑,波面双双彩鸳戏。鸾钗委坠云堆髻。谁会此时情意。冰簟玉琴横,还是月明人千里。
暑风吹雨仙源过,深院静,凉於水。莲花郎面,翠幢红粉,烘人香细。别院新番,曲成初按,词清声脆。奈难堪羞涩,朦松病眼,无心听,笙簧美。还记当年此际。叹飘零、萍踪千里。楚云寂寞,吴歌凄切,成何情意。因念而今,水乡潇洒,风亭高致。对花前可是,十分蒙斗,肯辜欢醉。
瑟瑟秋声,萧萧天籁,满庭摇落空翠。数遍丹枫,不见叶间题字。人何处、千里婵娟,愁不断、一江流水。遥睇。见征鸿几点,碧天无际。怅望月中仙桂。问窃药佳人,谁与同岁。把镜当空,照尽别离情意。心里恨、莫结丁香,琴上曲、休弹秋思。怕里。又悲来老却,兰台公子。
入室少情意,出门多路岐。黄鹤有归日,荡子无还时。
人谁无分命,妾身何太奇。君为东南风,妾作西北枝。
青楼邻里妇,终年画长眉。自倚对良匹,笑妾空罗帏。
郎本东家儿,妾本西家女。对门中道间,终谓无离阻。
岂知中道间,遣作空闺主。自是爱封侯,非关备胡虏。
知子去从军,何处无良人。
丹岩今良士,南塘古当时。
馆餐未有适,义图以助之。
渠渠推毂心,终莫副所思。
遇合各有缘,天只非人为。
裴回明月枝。乃在海一涯。
一字以拔人,我惭蔡子尼。
遂使文字交,远迈为人师。
骚坛不可即,比兴安所施。
唱酬怀旧章,绚若辞藻摛。
细玩二君咏,形神坐欲驰。
踪迹有聚散,情意无盈亏。
非晚即簪盍,宁久成诀离。
停云思亲友,且和渊明诗。
别袂无多日,愁肠已屡回。
未便新舍稳,先喜故人来。
忧国空千虑,忘怀但一杯。
相看情意好,归辔不须催。
一见西山云,使人情意远。凭高发咏何超遥,
道妙如君有舒卷。萦空叠景多丽容,众峰峰上自为峰。
洁白不由阴雨积,高明肯共杂烟重。万物有形皆有著,
白云有形无系缚。黄金被烁玉亦瑕,一片飘然污不著。
或逢天上或人间,人自营营云自闲。忽尔飞来暂为侣,
忽然飞去莫能攀。逸民对云效高致,禅子逢云增道意。
白云遇物无偏颇,自是人心见同异。阊阖天门宜曙看,
为缨作盖拥千官。从龙合沓临清暑,就日逶迤绕露寒。
谁怜西山云,亭亭处幽绝。坐石长看非我羁,
手中欲揽待君说。贞白先生那得知,只向空山自怡悦。
草堂梅花千万枝,新诗品题何太奇。
可怜一枝非凡群,赏心何人空自珍。
请与君谈别花人,如或见之当俯身。
西湖一带何苍茫,娟娟数枝临水傍。
上有幽人眉骨横,终日对花情意生。
花如秋月照芭蕉,人似春风吹野苗。
人与花枝自相亲,一篇至今吟如新。
胸中若有一点尘,纵对此花无精神。
平生不识市沽儿,四更诵书长苦饥。
摩挲此腹绕疎篱,笑折花枝花自知。
花匣么弦,象奁双陆,旧日留欢情意。梦到银屏,恨裁兰烛,香篝夜阑鸳被。料燕子重来地。桐阴锁窗绮。倦梳洗。晕芳钿、自羞鸾镜,罗袖冷,烟柳画栏半倚。浅雨压荼,指东风、芳事馀几。院落黄昏,怕春莺、惊笑憔悴。倩柔红约定,唤取玉箫同醉。